Η **Γιούλια Σέμπαστιεν** (ουγγρικά: *Júlia Sebestyén*, προφορά: ˈjuːliɒ ˈʃɛbɛʃceːn, 14 Μαΐου 1981) είναι Ουγγαρέζα πρώην αθλήτρια του καλλιτεχνικού πατινάζ. Το 2004, κηρύχθηκε πρωταθλήτρια Ευρώπης, όταν κατέκτησε την πρώτη θέση στο Ευρωπαϊκό Πρωτάθλημα Καλλιτεχνικού Πατινάζ στην Ουγγαρία. Η εν λόγω διάκριση την κατέστησε την πρώτη γυναίκα από την Ουγγαρία που κατακτά το συγκεκριμένο μετάλλιο. Μεταξύ το 2002 και το 2010, έβγαινε συνεχώς πρώτη στο Ουγγρικό Πρωτάθλημα Καλλιτεχνικού Πατινάζ. Έχει υπάρξει, επίσης, μέλος τεσσάρων Ολυμπιάδων της ουγγρικής ομάδας. Στους Ολυμπιακούς του 2010, ήταν η σημαιοφόρος της ουγγρικής ομάδας.

Βιογραφία
---------

### Πρώτα χρόνια

Γεννήθηκε στο Μίσκολτς στις 14 Μαΐου του 1981. Το πλήρες όνομά της είναι Γιούλια Γκορ-Σέμπαστιεν. Την ενασχόλησή της με το καλλιτεχνικό πατινάζ την ξεκίνησε ήδη στην ηλικία των 3, στο Τισαουβάρος. Σε ηλικία 13 ετών μετακόμισε στη Βουδαπέστη, όπου εκεί λάμβανε καλύτερες συνθήκες προπόνησης. Προπονητής της τότε ήταν ο Αντράς Σάρας. 

### Αρχή καριέρας

Η Σέμπαστιεν, το 2004.
Η Σεμπαστιέν ξεκίνησε να ασχολείται με τα μεγαλύτερα διεθνή επίπεδα το 1995. Το ντεμπούτο της το έκανε αυτήν τη χρονιά στο Ευρωπαϊκό Πρωτάθλημα, όπου τερμάτισε στην 15η θέση. Κατόπιν, συμμετείχε και στους Χειμερινούς Ολυμπιακούς Αγώνες του 1998, όπου κατέλαβε την ίδια θέση. Το 1998 και το 1999, συμμετείχε στα προολυμπιακά τουρνουά παίδων και γυναικών. Το 1999-2000, έκανε το ντεμπούτο της στο Grand Prix γυναικών. Κατά τη διάρκεια του καλοκαιριού, έκανε προπονήσεις στη Ρωσία, τη Σλοβακία, τη Σουηδία, την Αγγλία και τις ΗΠΑ, λόγω έλλειψης πάγου στην Ουγγαρία. Το 2000, μια ακόμα ατυχία προστέθηκε, καθώς το στάδιο της Βουδαπέστης, όπου προπονούνταν κάηκε, και αναγκάστηκε να προπονηθεί σε πάρκα και εξωτερικούς χώρους.

### 2002-2010

Η Σέμπαστιεν, συμμετείχε και στους Χειμερινούς Ολυμπιακούς του 2002, όπου τερμάτισε στην 8η θέση. Το 2003, έλαβε το πρώτη της μετάλλιο σε Ευρωπαϊκό επίπεδο, κατακτώντας το χάλκινο στο ευρωπαϊκό πρωτάθλημα. Το 2004, έγινε η πρώτη Ουγγαρέζα, που κατακτά το χρυσό μετάλλιο στο Ευρωπαϊκό Πρωτάθλημα.

Στους Χειμερινούς Ολυμπιακούς του 2006, έλαβε ξανά την 18η θέση. Κατά τη σεζόν που πέρασε, είχε αλλάξει και προπονητή. Η σεζόν 2006-07, ήταν καλή για αυτήν, αφού κατέκτησε το χρυσό μετάλλιο στο Κύπελλο Κίνας και το ασημένιο στο Κύπελλο Ρωσίας. Το 2007, ήρθε 9η στου Ευρωπαϊκό και 12η στο Παγκόσμιο.

Κατά το τέλος της σεζόν 2008-09, έπαθε τραυματισμό στο πόδι, και δεν μπόρεσε να αγωνιστεί στο παγκόσμιο του 2009. Αυτό είχε ως αποτέλεσμα να μην μπορεί να προκριθεί στους Ολυμπιακούς του, παρά μόνο μέσω του Nebelhorn Trophy, πράγμα που τελικά κατάφερε, αφού ήρθε στην πρώτη τετράδα. Το 2009, έλαβε κι άλλο χάλκινο μετάλλιο στο Grand Prix. 

Κατά τους Χειμερινούς Ολυμπιακούς του 2010, η Σέμπαστιεν, υπήρξε η σημαιοφόρος της ουγγρικής ομάδας. Στα αγωνιστικά κατάφερε να τερματίσει στη 17η θέση, με συνολικό σκορ 151.26. Το Παγκόσμιο του 2010, ήταν η τελευταία μεγάλη διοργάνωση για την Σέμπαστιεν, στην οποία τερμάτισε στην 15η θέση. Ωστόσο, συνέχισε να αγωνίζεται σε άλλες διοργανώσεις όπως το Japan Open του 2010.

### 2010 και μετά

Στα επόμενα χρόνια που αποσύρθηκε ξεκίνησε να ασχολείται με την προπονητική, ενώ από το 2014, είναι η προπονήτρια της Ιβέτ Τοτ. Πλέον είναι μία διεθνής ειδικός τεχνικής της Ουγγαρίας, ενώ προπονεί στη Βουδαπέστη.

Παραπομπές
----------

1. ↑  «Julia SEBESTYEN: 2009/2010». International Skating Union. Αρχειοθετήθηκε από το πρωτότυπο στις 25 Μαρτίου 2010.
2. ↑  «Brassóban egyeztetett a MOB a téli sportok előtt álló feladatokról» (στα Hungarian). samsungsport.hu. 21 February 2013. Αρχειοθετήθηκε από το πρωτότυπο στις 4 September 2014. .
3. 1 2  «Flying high – a chat with Julia Sebestyen». *AbsoluteSkating.com*. 2005.. Ανακτήθηκε στις 7 February 2011.
4. 1 2  Mittan, J. Barry (2000) [1999]. «Hungary's Sebestyen Maximizes Opportunities». Αρχειοθετήθηκε από το πρωτότυπο στις 13 Μαΐου 2012.
5. 1 2  Mittan, Barry (4 February 2002). «Hungary's Sebestyen Gets Second Olympic Chance». *Golden Skate*. Αρχειοθετήθηκε από το πρωτότυπο στις 9 February 2011. .
6. ↑  «Sebestyen: first Hungarian woman to win title». *Associated Press* (ESPN). 7 February 2004. .
7. ↑  Bod, Titanilla (2008). «Júlia Sebestyén: "I want everyone to see what I'm capable of"». *AbsoluteSkating.com*.. Ανακτήθηκε στις 23 December 2010.
8. 1 2 3  Bőd, Titanilla (2010). «Júlia Sebestyén: "I decided not to care about the judges"». *AbsoluteSkating.com*.. Ανακτήθηκε στις 22 December 2010.
9. ↑  «News from her official website». Αρχειοθετήθηκε από το πρωτότυπο στις 2 Απριλίου 2018. Ανακτήθηκε στις 9 Απριλίου 2018.
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 9 Απριλίου 2018.
11. ↑  «Ivett TOTH: 2014/2015». International Skating Union. Αρχειοθετήθηκε από το πρωτότυπο στις 3 Σεπτεμβρίου 2014.

Εξωτερικοί σύνδεσμοι
--------------------

* Julia Sebestyen official website (Ουγγρικά)